டைம்ஸ் இதழும் அதன் கம்போடிய செய்தியாளரும் இந்தக் கேள்வியை இவ்வளவு நாள் கழித்துக் கேட்பது புதிரான விஷயம். இப்படிக் கேட்பது, வரலாற்றைப்பற்றிய குறைந்த அறிவையும், கொள்கைகள் கொண்டுவரும் விளைவுகளைப் பற்றி பேசாமல் நழுவிப்போவதையும் தான் குறிக்கிறது. உண்மை என்னவென்றால், போல் பாட் உலக மக்களின் நலனுக்காகவே அதை செய்தார். அவர் எதிர்காலத்துக்காகவே அந்தக் கொலைகளைச் செய்தார். அது புரட்சிக் கடமை என்பதற்காகவே அதைச் செய்தார். சிறுவயதில் கொலை செய்வது என்பது சட்டரீதியான அரசியல் முறை என்பதைக் கற்றதனாலேயே அதைச் செய்தார். இன்னும் அவர் அதைச் செய்ததன் காரணம், கொலைகளைச் செய்ய ஆரம்பித்து விட்டால் அந்தப் பழக்கம் எளிதாக உடைக்கக் கூடியதல்ல.